**Zoznam merateľných ukazovateľov a spôsob preukázania dosiahnutých hodnôt**

|  |  |
| --- | --- |
| **Názov MU** | **Dodatočný inštalovaný výkon pre obnoviteľnú energiu** |
| **Merná jednotka** | **MW** |
| **Definícia MU** | Do ukazovateľa sa vykazuje dodatočný inštalovaný výkon pre obnoviteľnú energiu, dosiahnutý v dôsledku realizácie projektu a zároveň pripojený do distribučnej/prenosovej sústavy na území Slovenskej republiky (tzn. obnoviteľný zdroj energie je prevádzkyschopný - pripravený na výrobu energie alebo energiu už vyrába).  Dodatočným inštalovaným výkonom zariadenia na výrobu elektriny z obnoviteľných zdrojov energie (OZE) sa v prípade vybudovania/inštalácie nových zariadení rozumie celkový inštalovaný výkon zariadení na výrobu elektriny z OZE, ktoré tvoria predmet podporeného projektu..  Obnoviteľná energia sa vymedzuje ako „energia z obnoviteľných nefosílnych zdrojov, konkrétne veterná, slnečná (tepelná a fotovoltaická) a geotermálna energia, energia okolia, energia prílivu, vĺn a iná energia oceánov, vodná energia, biomasa, skládkový plyn, plyn z čističiek odpadových vôd a bioplyn „v súlade s článkom 2 ods. 1 smernice (EÚ) 2018/2001.  Do ukazovateľa sa taktiež vykazuje inštalovaný výkon elektrolyzéra na výrobu zeleného vodíka, ktorá bola vybudovaná/inštalovaná v dôsledku realizácie projektu. |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže dodatočný inštalovaný výkon zariadenia, resp. celkový inštalovaný výkon nového zariadenia na výrobu elektriny z OZE, ktoré tvorí predmet projektu, ako aj dokumentáciou preukazujúcou pripojenie zariadenia do distribučnej/prenosovej sústavy.  Napr. právoplatné kolaudačné rozhodnutie, ktorým bolo povolené trvalé užívanie zariadenia výrobcu elektriny z OZE a/alebo protokol o úspešne vykonanej funkčnej skúške pripojenia zariadenia výrobcu elektriny z OZE do sústavy, prípadne iné doplňujúce dokumenty preukazujúce výstavbu/inštaláciu tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Inštalovaný výkon nového zariadenia na skladovanie elektriny z OZE** |
| **Merná jednotka** | **MW** |
| **Definícia MU** | Do ukazovateľa sa vykazuje inštalovaný výkon nového zariadenia na skladovanie elektriny z OZE, dosiahnutý v dôsledku realizácie projektu a zároveň pripojený do distribučnej/prenosovej sústavy na území Slovenskej republiky (tzn. zariadenie na skladovanie elektriny je prevádzkyschopné - pripravené na dodávku energie).  Obnoviteľná energia sa vymedzuje ako „energia z obnoviteľných nefosílnych zdrojov, konkrétne veterná, slnečná (tepelná a fotovoltaická) a geotermálna energia, energia okolia, energia prílivu, vĺn a iná energia oceánov, vodná energia, biomasa, skládkový plyn, plyn z čističiek odpadových vôd a bioplyn „v súlade s článkom 2 ods. 1 smernice (EÚ) 2018/2001. |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže inštalovaný výkon nového zariadenia na skladovanie elektriny z OZE, ktoré tvorí predmet projektu, ako aj dokumentáciou preukazujúcou pripojenie zariadenia do distribučnej/prenosovej sústavy.  Napr. úspešne vykonaná funkčná skúška dodávateľom batériového systému potvrdená odovzdávacím protokolom, prípadne iné doplňujúce dokumenty preukazujúce inštaláciu tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Kapacita nového zariadenia na skladovanie elektriny z OZE** |
| **Merná jednotka** | **MWh** |
| **Definícia MU** | Do ukazovateľa sa vykazuje kapacita nového zariadenia na skladovanie elektriny z OZE, dosiahnutá v dôsledku realizácie projektu. Zariadenie na skladovanie elektriny z OZE, ktorého kapacita sa vykazuje v tomto merateľnom ukazovateli musí byť pripojené do distribučnej/prenosovej sústavy na území Slovenskej republiky (tzn. zariadenie na skladovanie elektriny je prevádzkyschopné - pripravené na dodávku energie).  Obnoviteľná energia sa vymedzuje ako „energia z obnoviteľných nefosílnych zdrojov, konkrétne veterná, slnečná (tepelná a fotovoltaická) a geotermálna energia, energia okolia, energia prílivu, vĺn a iná energia oceánov, vodná energia, biomasa, skládkový plyn, plyn z čističiek odpadových vôd a bioplyn „v súlade s článkom 2 ods. 1 smernice (EÚ) 2018/2001. |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže kapacita nového zariadenia na skladovanie elektriny z OZE, ktoré tvorí predmet projektu, ako aj dokumentáciou preukazujúcou pripojenie zariadenia do distribučnej/prenosovej sústavy.  Napr. úspešne vykonaná funkčná skúška dodávateľom batériového systému potvrdená odovzdávacím protokolom, prípadne iné doplňujúce dokumenty preukazujúce inštaláciu tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | áno |

|  |  |
| --- | --- |
| **Názov MU** | **Modernizovaný inštalovaný výkon pre obnoviteľnú energiu** |
| **Merná jednotka** | **MW** |
| **Definícia MU** | Do ukazovateľa sa vykazuje inštalovaný výkon pre obnoviteľnú energiu, ktorý bol modernizovaný v dôsledku realizácie projektu a zároveň pripojený do distribučnej/prenosovej sústavy alebo do distribučnej siete na území Slovenskej republiky (tzn. obnoviteľný zdroj energie je prevádzkyschopný, t.j. zariadenie bolo uvedené do prevádzky alebo je pripravené na uvedenie do prevádzky).  Modernizovaným inštalovaným výkon zariadenia na výrobu elektriny z OZE alebo na výrobu biometánu sa v prípade modernizácie existujúcich zariadení, ktoré tvoria predmet podporeného projektu, rozumie hodnota modernizovaného inštalovaného výkonu v MW pri zariadeniach na výrobu elektriny z OZE alebo inštalovaného výkonu zariadenia na výrobu biometánu, ktoré vzniklo transformáciou pôvodnej bioplynovej stanice vyrábajúcej elektrinu z OZE na zariadenie vyrábajúce biometán, pričom táto hodnota sa dosiahla v dôsledku realizácie projektu.  Obnoviteľná energia sa vymedzuje ako „energia z obnoviteľných nefosílnych zdrojov, konkrétne veterná, slnečná (tepelná a fotovoltaická) a geotermálna energia, energia okolia, energia prílivu, vĺn a iná energia oceánov, vodná energia, biomasa, skládkový plyn, plyn z čističiek odpadových vôd a bioplyn“ v súlade s článkom 2 ods. 1 smernice (EÚ) 2018/2001.  Do ukazovateľa sa vykazuje modernizovaný inštalovaný výkon, ktorý je výsledkom realizácie projektov podporených v rámci Investície 2: **Modernizácia existujúcich zdrojov elektriny z OZE („repowering“).** |
| **Čas plnenia** | K dátumu ukončenia vecnej realizácie projektu. |
| **Preukázanie dosiahnutej hodnoty MU/doklady preukazujúce plnenie MU** | Vykázanú hodnotu MU je Prijímateľ povinný adekvátne podložiť relevantnou dokumentáciou, ktorou sa preukáže modernizovaný inštalovaný výkon zariadenia OZE, ktoré tvorí predmet projektu, ako aj dokumentáciou preukazujúcou pripojenie zariadenia do distribučnej/prenosovej sústavy alebo do distribučnej siete.  Napr. právoplatné kolaudačné rozhodnutie, ktorým bolo povolené trvalé užívanie zariadenia výrobcu elektriny z OZE a/alebo protokol o úspešne vykonanej funkčnej skúške pripojenia zariadenia výrobcu elektriny z OZE do sústavy, podpísaný odovzdávajúci protokol prevádzkovateľom distribučnej siete a výrobcom biometánu, prípadne iné doplňujúce dokumenty preukazujúce modernizácia/transformáciu tých zariadení, ktoré prijímateľ popisuje v projekte a predstavovali predmet projektu, napr. dodacie listy, technické listy zariadení, doklady preukazujúce technické parametre zariadení a iné. |
| **MU sankčného mechanizmu (áno/nie)** | Áno |

|  |  |
| --- | --- |
| **Názov MU** | **Podporované podniky (z toho malé podniky – vrátane mikropodnikov, stredné a veľké podniky)** |
| **Merná jednotka** | **podniky** |
| **Definícia MU** | Do ukazovateľa sa vykazujú všetky podniky, ktoré dostávajú peňažnú alebo materiálnu podporu pochádzajúcu z opatrení v rámci mechanizmu.  Podnik sa vymedzuje ako právna entita, ktorá tvorí organizačnú jednotku vyrábajúcu výrobky alebo poskytujúcu služby, ktorá má určitý stupeň rozhodovacej samostatnosti, najmä v otázke používania svojich bežných zdrojov, a ktorá vykonáva jednu alebo viacej činností na jednom alebo viacerých miestach. Podnik môže byť sám jedinou právnou jednotkou. Podniky sú právnickými osobami, ktoré majú právnu subjektivitu bez ohľadu na to, ktoré osoby alebo inštitúcie (ako sú verejné obchodné spoločnosti, spoločnosti s ručením obmedzeným, registrované spoločnosti atď.) ich vlastnia alebo sú ich členmi. Podniky zahŕňajú aj fyzické osoby, ktoré vykonávajú hospodársku činnosť na vlastný účet, ako je napríklad vlastník a prevádzkovateľ obchodu alebo garáže, advokát alebo samostatne zárobkovo činný remeselník [Komisia (Eurostat), podľa nariadenia Rady (EHS) č. 696/93, oddiel III bod A z 15. 3. 1993].  Na účely tohto ukazovateľa sa podniky vymedzujú ako ziskové organizácie, ktoré vyrábajú tovar a poskytujú služby na uspokojenie potrieb trhu.  Ukazovateľ sa vykazuje podľa veľkosti podniku.  Klasifikácia podnikov:   * malé podniky vrátane mikropodnikov (0 – 49 zamestnancov a samostatne zárobkovo činných osôb a ročný obrat vo výške ≤ 10 miliónov EUR alebo súvaha vo výške ≤ 10 miliónov EUR); * stredné podniky (50 – 249 zamestnancov a samostatne zárobkovo činných osôb a ročný obrat vo výške > 10 miliónov EUR až ≤ 50 miliónov EUR alebo súvaha vo výške > 10 miliónov EUR až ≤ 43 miliónov EUR); * veľké podniky (> 250 zamestnancov a samostatne zárobkovo činných osôb a obrat vo výške > 50 miliónov EUR alebo súvaha vo výške > 43 miliónov EUR).   Ak sa prekročí niektorá z uvedených dvoch prahových hodnôt (zamestnanci/samostatne zárobkovo činné osoby a ročný obrat/súvaha), podniky sa zaradia do vyššej veľkostnej kategórie. |
| **Čas plnenia** | K dátumu ukončenia vecnej realizácie projektu.  Veľkosť podporovaného podniku sa určí na začiatku poskytovania podpory, tzn. k dátumu účinnosti Zmluvy o poskytnutí prostriedkov mechanizmu. |
| **Preukázanie dosiahnutej hodnoty MU/doklady preukazujúce plnenie MU** | Hodnota MU je automatický dosiahnutá, ak bude projekt úspešne zrealizovaný podľa Zmluvy o poskytnutí prostriedkov mechanizmu v platnom znení. |
| **MU sankčného mechanizmu (áno/nie)** | nie |